Familie van taxibestuurder vra Zuma om in te gryp | Nuus24
Familie van taxibestuurder vra Zuma om in te gryp
Johannesburg – Die familie van die Mosambiekse taxibestuurder wat in Daveyton aan die Oos-Rand dood is ná hy agter 'n vangwa gesleep is, het pres. Jacob Zuma gevra om in te gryp in die ondersoek na sy dood, het RSG Maandag berig. Macia is in polisie-aanhouding dood nadat hy kopbeserings opgedoen het toe hy deur 'n groep polisiebeamptes agter 'n polisievangwa vasgemaak en gesleep is. Agt polisiebeamptes wat by sy dood betrek word, is in hegtenis geneem. Dié beamptes sal Maandag in die hof verskyn. 'n Familielid van Macia, Hilton Sithole, het gevra dat pres. Zuma moet ingryp om seker te maak dat geregtigheid geskied. Sy het gesê Zuma moet die boodskap aan polisiebeamptes oordra dat Macia "nie 'n hond" was nie, het die radiostasie berig.– Lees hier meer.– Volg Nuus24 op Twitter.
Lees meer oor: jacob zuma | wreedheid | polisie VOLGENDE OP NUUS24X